 NA SAMMY WAWERU  MBUNGE wa Suba Kaskazini, Millie Odhiambo ameibua madai kuwa serikali ya Kenya Kwanza inalenga kuzindua njama kuzima sauti za wabunge wa upinzani.  Kulingana na mwanasiasa huyo mkakamavu, vuguvugu la Rais William Ruto linanuwia kuhakikisha upinzani hauna sauti bungeni ‘kupitia vitisho’. “Sasa wameanza kutuandama, watupige kama nyoka ilhali sisi ni viongozi,” akadai Bi Millie akizungumza eneo la Luanda, Vihiga. Mbunge huyo wa chama cha Orange Democratic Movement (ODM), hata hivyo, alisema upinzani hautababaishwa na vitisho vya serikali aliyotaja ilitwaa uongozi kwa njia isiyo halali. “Wanafikiri tutaogopa. Naambia William Samoei Ruto, unavyoendelea kushambulia watu ndivyo wanapata ujasiri na kuwa imara,” Millie akasema. Upinzani umekuwa ukilalamikia kuendelea kupanda kwa gharama ya maisha. Maandamano yaliyositishwa kushinikiza serikali ya Dkt Ruto kuangazia gharama ya maisha, visa kadha vya maafa – waandamanaji kupigwa risasi na wengine kuuguza mejeraha mabaya viliripotiwa. Kwa sasa, upinzani unatishia kushtaki Inspekta Jenerali Mkuu wa Polisi, IG Japhet Koome, ukilenga Mahakama ya Kimataifa – ICC. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  